Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,        13.03.2008    
Nr. 22/54


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal, republicată, cu modificările şi completările ulterioare, cu care comisia noastră a fost sesizată în fond cu adresa Biroului Permanent nr. PL.x 65  din 25 februarie 2008.
	PREŞEDINTE,

Aurel Gubandru

	Comisia pentru buget, finanţe şi bănci
	
	Bucureşti,        .03.2008
Nr. 54


RAPORT

asupra proiectului de Lege pentru modificarea alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal, republicată, cu modificările şi completările ulterioare
Cu adresa nr. PL.x 65  din 25 februarie 2008, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu proiectul de Lege pentru modificarea alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal, republicată, cu modificările şi completările ulterioare. 
La întocmirea raportului s-au avut în vedere avizele Consiliului Legislativ şi al Comisiei juridică, de disciplină şi imunităţi.
Guvernul nu susţine adoptarea iniţiativei legislative.  
Prezentul proiect de Lege are ca obiect de reglementare modificarea alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal, republicată, cu modificările şi completările ulterioare, în sensul organizării cazierului fiscal la nivelul administraţiilor finanţelor publice ale tuturor municipiilor, nu doar la cele ale municipiilor reşedinţă de judeţ.
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Eugen Ciorici, vicepreşedinte A.N.A.F.
La lucrările comisiei au participat  26 deputaţi, din totalul de 28 membri ai comisiei.

Raportul comisiei a fost adoptat cu majoritate de voturi. 
Proiectul de Lege a fost adoptat de Senat în şedinţa din data de 20 februarie 2008.

Proiectul de lege, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor.
In urma dezbaterii proiectului de Lege pentru modificarea alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal, republicată, cu modificările şi completările ulterioare , în şedinţa din data de 11 martie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele din Anexă.
	PREŞEDINTE,

Aurel Gubandru
	SECRETAR,

Radu Cătălin Drăguş


            Consilier parlamentar:
Rosu Gica       

                                                                                                                ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr.

crt


	Text Senat
	Text propus de comisie
	Motivarea amendamentului

	1.
	LEGE

 pentru modificarea alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal, republicată, cu modificările şi completările ulterioare
	LEGE

 pentru modificarea alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal
	Tehnică legislativă

	2.
	ARTICOL UNIC. – Alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal, republicată în Monitorul Oficial al României, Partea I, nr. 664 din 23 iulie 2004, cu modificările şi completările ulterioare, se modifică şi va avea următorul cuprins:
„(11) Unităţile teritoriale competente sunt direcţiile generale ale finanţelor publice judeţene şi a municipiului Bucureşti, Direcţia generală de administrare a marilor contribuabili, administraţiile finanţelor publice ale municipiilor, precum şi cele ale sectoarelor municipiului Bucureşti.”
	ARTICOL UNIC. – Alin.(11) al art.3 din Ordonanţa Guvernului nr. 75/2001 privind organizarea şi funcţionarea cazierului fiscal, republicată în Monitorul Oficial al României, Partea I, nr. 664 din 23 iulie 2004, cu modificările şi completările ulterioare, se modifică şi va avea următorul cuprins:
„(11) Începând cu data de 1 ianuarie 2009 unităţile teritoriale competente sunt direcţiile generale ale finanţelor publice judeţene şi a municipiului Bucureşti, Direcţia generală de administrare a marilor contribuabili, administraţiile finanţelor publice ale municipiilor, precum şi cele ale sectoarelor municipiului Bucureşti.”
	Pentru a se acorda timpul necesar organizării acestei activităţi la nivelul tuturor municipiilor.

